Sverker den eldre

Sverker den eldre (død 25. desember 1156) var konge av Østergøtland og Sveariket. Han kalles for ‘den eldre’ for å skille ham fra sønnesønnen Sverker Karlsson den yngre. Han ble konge av Sverige i rundt 1130 og erobret Vestergøtland fra dets danske konge Magnus den sterke. Han styrte i 26 år, men til tross for det lange regimet er det liten kunnskap om ham. Han bidro til at klostrene Alvastra, Nydala og Varnhem ble grunnlagt.

Det er mange usikre informasjoner om Sverker den eldre. I henhold til Vestgøtalovens kongeliste, sammenstilt omtrent 1240, het hans far «Cornube» og var fra Østergøtland. Et antall andre mer eller mindre løse informasjoner om farens navn, blant annet er navnet «Kol» nevnt, sirkulerer i den historiske litteraturen. Et rent mytisk innslag er for eksempel at faren skulle ha vært Erik Årsæl. En russisk krønike nevner at han hadde et mislykket korstog i øst.

Sverker den eldre er den svenske kongen som har gitt navn til Sverkerætten. Han ble først anerkjent som konge av Østergøtland og deretter som konge av Sverige fra ca. 1130 til 1156. Sverkers uttalte strategi som politiker var å gifte seg med betydningsfulle kvinner som kunne skape forbindelser som kunne styrke og stabilisere hans gebrekkelige kongerike. Det skal ha funnet sted en tidlig hustru som i henhold til tradisjonen skal ha rømt fra Sverker.

Han var først gift med Ulvhild Håkonsdatter fra Norge som var viljesterk enke etter Inge den yngre. Giftemålet med Ulvhild skapte sterke bånd mellom Sverker og Norge og dessuten knyttet han til seg Inge den yngres slekt.

Deretter giftet han seg med Rikissa av Polen, tidligere hustru av danske Magnus den sterke og med dette giftemålet ble han akseptert som konge også i Vestergøtland.

Barn (med Ulvhild):
 Johan Sverkersson (ble slått i hjel på grunn av et kvinnerov i 1150).
 Karl Sverkersson av Sverige (født 1130, konge i tidsrommet 1161–1167).
 Sune Sverkersson, også kjent som Sune Sik, (1132 – ) er muligens en oppdiktet person.
 Ingegerd, en datter som 1156 ble gift med Magnus den sterkes sønn Knut Magnusson.

Barn (med Rikissa):
 Burislev Sverkersson

Barn (med ukjent frille):
 Kol Sverkersson

I en avhandling om Vreta kloster gjengir Sören Lindhe en tekst, som historikeren Nils Ahnlund oppdaget i et gammelt arkiv, står det blant annet: «Uti Vreta kloster ligger hertug Sune begravet, gamle kong Sverkers sønn. Denne kong Sverkers far, herr Cornica, lot bygge Kaga kirke, og da kirken først vigslet, lot han der døpe sin far, kong Koll, som etter sin død ble den første mann som på ble begravd på den samme kirkegården.» Informasjonen om «hertug Sune» (Sik) går tilbake til en misforståelse eller en forfalskning av 1500-tallshistorikeren Olaus Petri.

Sverkers og Ulvhilds navn finnes nevnt i grunnleggingen av Sveriges eldste cistercienserkloster. Klosteret ble opprettet i år 1143 i Alvastra ved Omberg på et område som Ulvhild hadde fått i gave fra sin mann kogen. Allerede tidligere, i år 1137, skal Sverker den gamle ha oppført Kaga kirke.

På 1150-tallet skal Sverker ha kommet i en krig med Danmark. Til alt hell for Sverker maktet smålendingene å slå tilbake angrepet fra kong Svein Grathe, og deretter vende konflikten i en sådan grad at han fikk den danske tronpredenten Knut Magnusson erkjent som danskenes konge i 1154. To år etter ble kong Knut i 1156 gift med hans datter, som sin side i forvegen hadde giftet seg med Knuts mor, Rikissa av Polen.

Sverker den eldre skal ha blitt drept av sine egne hirdmenn på veg til julefeiring i Västra Tollstads kirke i 1156. Mordet ble betraktet som en særdeles sjokkerende hendelse, selv for middelalderen. Han ble begravd i Alvastra. Den som sto bak mordet var muligens den danske prinsen og tronpretendenten Magnus Henriksson.

 Referanser 

Kategori:Svenske monarker